Formulár k prípravným trhovým konzultáciám na predmet zákazky

Projekt „Automatizovaný systém odhaľovania porušení pravidiel cestnej premávky“

1. Všeobecné informácie o hospodárskom subjekte

|  |  |
| --- | --- |
| Názov hospodárskeho subjektu |  |
| Sídlo alebo miesto podnikania |  |
| Právna forma |  |
| IČO |  |
| IČ DPH |  |
| Meno a priezvisko, titul osoby/osôb oprávnenej/ oprávnených zastupovať hospodársky subjekt na prípravných trhových konzultáciách |  |
| Telefón |  |
| Emailová adresa |  |
| Účastník týmto dáva súhlas na vyhotovenie a spracovanie video a audio záznamov z prípravných trhových konzultácií  Dátum a podpis |  |

1. **Predbežná trhová konzultácia – otázky**

Verejný obstarávateľ Ministerstvo vnútra Slovenskej republiky pripravuje verejné obstarávanie na predmet projekt „Automatizovaný systém odhaľovania porušení pravidiel cestnej premávky“.

Verejný obstarávateľ chce práve využitím prípravných trhových konzultácií (ďalej ako „**PTK**“) prispieť k vyššej transparentnosti nákupov, podporiť hospodársku súťaž a informovať hospodárske subjekty o plánovanom verejnom obstarávaní. Realizácia prípravných trhových konzultácií v súlade s § 25 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej ako „zákon o verejnom obstarávaní“) umožňuje verejnému obstarávateľovi

* získanie odborného názoru,
* identifikovať, čo ponúka trh a čo predstavuje prípadnú alternatívu predstavám verejného obstarávateľa o predmete zákazky,
* zadefinovanie vhodných a relevantných podmienok účasti vo vzťahu k predmetu zákazky a obchodných podmienok, ktoré umožnia podanie ponuky všetkým vhodným dodávateľom,
* spracovať predmet zákazky v zmysle § 42 zákona o verejnom obstarávaní jednoznačne, úplne a nestranne,
* identifikovať vhodný postup verejného obstarávania v nadväznosti k predmetu zákazky.

**Otázky, na ktoré by verejný obstarávateľ chcel získať odpovede**

1. O ktoré časti zákazky by ste mali záujem, resp. pre ktoré časti zákazky viete predložiť kvalifikovanú ponuku?

**1.** Dodanie 209 ks radarových rýchlomerov (určené meradlo), 52 ks analytických kamier (zostáv kamier) – technických prostriedkov na dokumentovanie nezastavenia vozidla na signál so znamením „Stoj!“ (ďalej ako „**prejazd na červenú**“) a 18 ks analytických kamier (zostáv kamier) – technických prostriedkov na dokumentovanie nezastavenia vozidla na príkaz dopravnej značky „Stoj, daj prednosť v jazde!“ (ďalej ako „**nerešpektovanie STOP**“).

**2.** Dodanie HCI infraštruktúry a archívneho dátového úložiska, vrátane poskytnutia služieb súvisiacich s inštaláciou a konfiguráciou.

**3.** Vytvorenie transakčného modulu automatického spracovania evidencie porušení pravidiel cestnej premávky, ktorý zabezpečí automatizované spracovanie incidentu, prenos dôkazu do existujúceho systému rezortu vnútra a iniciuje spustenie procesu správneho konania. Transakčný systém automaticky archivuje záznamy a eliminuje manipuláciu s dátami a dôkazmi.

1. Je možné na základe dokumentov Príloha č. 2 Návrh opisu predmetu zákazky predložiť ponuku v rámci verejného obstarávania na Vami označené časti zákazky a predložiť relevantnú cenovú ponuku?

áno

nie

Ak nie, prosím, uveďte dôvody a návrhy na doplnenie opisu predmetu zákazky, resp. identifikovanie prekážok,   
pre ktoré na základe poskytnutého opisu nie je možné predložiť kvalifikovanú ponuku (aké iné informácie / dokumenty príp. potrebuje hospodársky subjekt vedieť a poznať?).

1. Identifikovali ste nejakú časť alebo informáciu v podkladoch, ktorá by vám bezdôvodne bránila v účasti alebo túto časť neprimerane sťažila ? Ak áno, uveďte, ktorá časť to je a ako ju navrhujete upraviť.
2. Aké by boli jednotlivé lehoty dodania pre Vami označené častí zákazky?
3. Koľko dní potrebujete na vypracovanie a predloženie cenovej ponuky (keď bude vyhlásené verejné obstarávanie; min. lehota zo zákona je 30 dní)?
4. V prípade, ak by verejný obstarávateľ uvažoval o aplikovaní aj iného kritéria na vyhodnotenie ponúk ako je najnižšia cena, aké iné kritérium odlišné od ceny považujete za vhodné/primerané ?
5. Ak by bola v súťaži vyžadovaná zábezpeka ponuky vo výške
6. 150.000 € pre časť 1. – rýchlomery a analytické kamery,
7. 60.000 € pre časť 2. – HCI infraštruktúra a dátové úložisko,
8. 40.000 € pre časť 3. – transakčný modul,

je takáto podmienka pre Vás splniteľná? Ak nie, uveďte akú výšku zábezpeky považujete za primeranú.

1. V prípade, ak by bolo v rámci uplatnenia podmienky účasti podľa § 34 ods. 1 písm. a) zákona o verejnom obstarávaní požadované predloženie referencie o realizácii predmetu podobnej zákazky v ostatných piatich rokoch, považujete to za primerané a splniteľné z Vašej strany? Koľkými referenciami a v akej hodnote disponujete pre každú časť zákazky, o ktorú máte záujem za posledných päť rokov?
2. Aké sú Vaše doterajšie skúsenosti s predmetom obstarávania?
3. V prípade, ak by verejný obstarávateľ uvažoval o aplikovaní podmienky účasti technickej alebo odbornej spôsobilosti podľa § 34 ods. 1 písm. g) zákona o verejnom obstarávaní, t. j. predložiť údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov, aký počet expertov na plnenie predmetu zákazky by bolo vhodné / primerané určiť, aby bol predmet zákazky realizovaný riadne a včas a ktoré certifikáty a akú úroveň má zmysel požadovať od daných expertov vo vzťahu k predmetu zákazky ?
4. Vedeli by ste plniť (poskytnúť) predmet zákazky vo Vami označených častiach zákazky sami, alebo by ste museli / preferovali využitie subdodávateľa/ov?
5. Máte poistenie zodpovednosti za škodu pri výkone podnikania ? Ak áno, v akej výške máte toto zodpovednostné poistenie?
6. S akými najčastejšími prekážkami / ťažkosťami ste sa doteraz pri realizácii totožného / porovnateľného predmetu plánovanej zákazky stretli a ako ste sa s nimi vysporiadali?
7. Ak ste už realizovali podobný projekt, môžete uviesť aký typ nosiča (napr. stĺp verejného osvetlenia, vlastný stĺp, telekomunikačný stĺp, oceľový stĺp a pod.) je pre váš technický prostriedok najvhodnejší? Dokáže si hospodársky subjekt predstaviť, že technické zariadenia budú inštalované len na stĺpy (vo väčšine prípadov na existujúce stĺpy verejného osvetlenia alebo betónové stĺpy elektrického vedenia, minimum portál nad cestou)?
8. Aké technické riešenie je vhodné pre technické prostriedky na zabezpečenie ich funkčnosti 24/7 za predpokladu, že je zariadenie umiestnené na stĺpe verejného osvetlenia a stály elektrický prúd je dostupný iba v obmedzenom čase? Ako sa vami navrhované riešenie prejaví v požiadavkách na nosnú konštrukciu alebo nosič?
9. Ak bude súčasťou zákazky aj dodanie cca 80 akumulátorov pre 24 hodinovú prevádzku zariadení - v prípade osadenia technického zariadenia na stĺpe verejného osvetlenia, ktorý má prívod elektrickej energie iba v čase ich funkčnosti - je možné (s ohľadom na nosnosť väčšiny vybraných stĺpov) stanoviť im maximálnu hmotnosť 10 kg? Ak nie, akú maximálnu váhu hospodársky subjekt navrhuje?
10. Aká je hmotnosť technického riešenia na dokumentovanie prekročenia rýchlosti, prejazdu na červenú a nerešpektovanie STOP? Je dokumentovanie zabezpečené prostredníctvom jedného technického prostriedku, alebo je potrebný systém zložený z viacerých technických prostriedkov (je to možné popísať)? Aká je najvyššia hmotnosť vami ponúkaného technického riešenia?
11. Dokáže hospodársky subjekt popísať, čo je z pohľadu osadenia technického zariadenia zo strany verejného obstarávateľa potrebné realizovať, aby bolo možné technický prostriedok bezproblémovo používať?
12. Aká je optimálna vzdialenosť umiestnenia zariadenia (resp. jednotlivých komponentov) na dokumentovanie prejazdu na červenú a nerešpektovanie STOP od samotného miesta monitorovania (ku každému komponentu), resp. od hranice križovatky a okraju cesty, aby bol schopný zaznamenať porušenie pravidiel cestnej premávky?
13. Aká je maximálna a aká je priemerná veľkosť jedného záznamu o prejazde (zvlášť z meračov rýchlosti, zvlášť zo zariadení na dokumentovanie prejazdu na červenú a zvlášť na nerešpektovanie STOP)? Preferuje hospodársky subjekt konkrétny typ záznamu (napr. fotografia, video)? Aký je výsledný formát záznamu (napr. .jpg, .avi)? Je potrebné na prečítanie tohto formátu zvláštny program (open, licencia)?
14. Koľko fotografií odporúča hospodársky subjekt z jedného prejazdu realizovať? Odporúča pri dokumentovaní prejazdu na červenú alebo nerešpektovaní STOP používať prednostne video záznam alebo fotografie? Jedná sa o konfigurovateľný parameter?
15. Aký rozsah merania rýchlosti deteguje rýchlomer (v km/h)?
16. Koľko vozidiel je schopný merač rýchlosti simultánne detegovať a aký je čas na vyhodnotenie rýchlosti jedného vozidla?
17. Sú technické zariadenia schopné nad rámec zákonom stanovených požiadaviek detegovať :
18. kategóriu vozidla (nákladné, osobné, autobus, motocykle) s možnosťou rozdielneho rýchlostného limitu?
19. továrenskú značku vozidla (napr. Škoda, Seat, Toyota a pod.)?
20. typ vozidla (napr. Škoda octavia, Seat Ibiza, Toyota Camry a pod)?
21. farbu vozidla?
22. vozidlá ADR, ktoré majú špeciálne podmienky v rámci cestnej premávky?
23. prípadný opis ďalšieho dôležitého údaju, ktorý automatizovane detegujú?
24. Aké sú technické parametre kamery, ktorú používa technický prostriedok? Aké je rozlíšenie kamery v pixeloch, frekvencia snímkov za sekundu, disponuje kamera optickým alebo digitálnym zoom-om (ak áno, aký rozsah), je tento zoom možné ovládať na diaľku?
25. V niektorých miestach bude požadované monitorovanie priestoru meračmi rýchlostí štyroch jazdných pruhov, a to aj obojsmerne (2+2 jazdné pruhy). Dokáže si hospodársky subjekt predstaviť, že niektoré merače rýchlosti budú musieť zvládnuť monitorovanie takéhoto rozsahu? (Ak nie, budú tu musieť byť osadené dve a viac zariadení). Koľko vami ponúkaných rýchlomerov je potrebných na pokrytie štyroch jazdných pruhov, a to aj obojsmerne (2+2 jazdné pruhy)?
26. V niektorých miestach bude požadované dokumentovanie súčasne aj prekročenia rýchlosti aj prejazdu na červenú alebo aj nerešpektovanie STOP. Dokáže si hospodársky subjekt predstaviť, že niektoré merače rýchlosti budú musieť zvládnuť aj takéto kombinované meranie? (Ak nie, budú tu musieť byť osadené dve a viac zariadení).
27. Ak je hospodársky subjekt schopný dodať všetky tri časti zákazky (technické zariadenia, HCI a úložisko, transakčný systém), vie popísať hlavné technické dôvody pre zlúčenie týchto celkov do jednej súťaže?

Ak nie je schopný ich dodať všetky a dodá len niektorú z častí, aké prekážky bránia hospodárskemu subjektu plniť všetky predmety súčasne; vie popísať hlavné technické dôvody pre rozdelenie týchto celkov do dvoch alebo troch samostatných častí?

1. Aké iné porušenia pravidiel cestnej premávky dokáže technické zariadenie automatizovane odhaľovať?
2. Aká je odhadovaná celková cena za Vami označené časti zákazky? Odhadovanú cenu prosíme vyplniť v príslušnej tabuľke podľa časti zákazky v prílohe č. 3 Odhadovaná cena a zároveň informatívne aj v nižšie uvedenej tabuľke.
3. Uveďte ďalšie informácie, ktoré sú podľa Vás dôležité pre verejné obstarávanie, prípadne odporúčania.
4. Máte doplňujúce otázky, na ktoré by ste sa chceli v rámci prípravných trhových konzultácií spýtať ?

V prípade záujmu iba o niektoré časti zákazky, stačí vyplniť odpovede na otázky relevantné pre príslušnú časť.

**Doplňujúce vysvetlivky a tabuľka k otázke č. 30.**

Verejný obstarávateľ presne zadefinoval technické zariadenia na dokumentovanie porušení pravidiel cestnej premávky, ktoré rozdelil nielen podľa porušenia, na dokumentovanie ktorých sú určené, ale aj podľa rozsahu, ktoré majú dokumentovať. Z tabuľky prehľadov miest osadenia technických zariadení je spracovaná nižšie uvedená zjednodušená tabuľka, ktorá uvádza:

* v 1. stĺpci požadovaný rozsah merania od jedného jazdného pruhu až po 2+1+2 (označenia 1+1, 1+2 a 2+2 znamenajú dokumentovanie jedného alebo dvoch jazdných pruhov v oboch smeroch; označenia 1+1+1 a 2+1+2 znamenajú, že cesta je smerovo rozdelená a v strede medzi jazdnými pruhmi je priestor v šírke jazdného pruhu - stredný deliaci pás, tieň, zeleň, zvodidlá),
* v 2. stĺpci sa uvádza z tabuľky prehľadov predpokladaný počet meračov/zariadení na dokumentovanie príslušných porušení pravidiel cestnej premávky (údaj je informatívny),
* v 3. stĺpci sa uvádza počet meračov/zariadení na dokumentovanie príslušných porušení pravidiel cestnej premávky, ktoré majú mať funkcionalitu kombinovaného vyhodnocovania porušení, vždy sa jedná o kombináciu merača rýchlosti a zariadení na dokumentovanie prejazdu na červenú,
* v 4. stĺpci sa očakáva vpísanie konkrétnej jednotkovej, konečnej ceny merača/zariadenia a to v závislosti od počtu jazdných pruhov, ktoré má dokumentovať – podľa rozsahu merania,
* v 5. stĺpci do zelenou farbou označených riadkov (ostatné nepožadujeme, preto je tam prednastavené „-“) sa očakáva vpísanie konkrétnej jednotkovej, konečnej ceny merača/zariadenia, ktoré disponujú rozšírenou funkcionalitou merača rýchlosti aj dokumentovanie prejazdu na červenú a to v závislosti od počtu meraných jazdných pruhov.

**Merače rýchlosti jazdy vozidla**

|  |  |  |  |  |
| --- | --- | --- | --- | --- |
| Jazdné pruhy | Predpokladaný počet meračov rýchlosti | Počet meračov rýchlosti s dokumentovaním prejazdu na červenú | Cena merača rýchlosti podľa počtu jazdných pruhov  (bez DPH) | Cena merača rýchlosti s dokumentovaním prejazdu na červenú (bez DPH) |
| **1** | 7 | 0 |  | - |
| **2 / 1+1** | 164 | 7 |  |  |
| **1+1+1** | 3 | 0 |  | - |
| **3 / 1+2** | 5 | 0 |  | - |
| **4 / 2+2** | 21 | 0 |  | - |
| **2+1+2** | 9 | 1 |  |  |
| Spolu | 209 | 8 | **-** | **-** |

**Zariadenia na dokumentovanie nerešpektovanie Stop a prejazdu na červenú**

|  |  |  |  |  |
| --- | --- | --- | --- | --- |
| Zariadenie – počet jazdných pruhov („JP“) | Predpokladaný počet | Počet zariadení na červenú s meračom rýchlosti | Cena zariadenie podľa počtu jazdných pruhov  (bez DPH) | Cena zariadenia s meračom rýchlosti  (bez DPH) |
| STOP - 1 JP | 17 | 0 |  | - |
| STOP - 2 JP | 1 | 0 |  | - |
| červená - 1 JP | 21 | 10 |  |  |
| červená - 2 JP | 26 | 11 |  |  |
| červená - 3 JP | 5 | 1 |  |  |
| **Spolu** | 70 | 22 | **-** | **-** |

Ceny v eurách bez DPH uvádzajte len do zelených, prázdnych polí!